Francois Meyer -
Francois is ‘n skrywer, digter, dromer en entrepreneur. Hy het op 19-jarige ouderdom sy eerste digbundel, Tempora Animus (2013) vrygestel. Daarna het Onder die Dekmantel (2015), Digtershart (2016) en Pendulum (2017) gevolg.
In 2016 het Francois sy hand aan prosa gewaag en Die wêreld deur haar oë vrygestel. Dié boek vertel ‘n storie van ‘n vrou en haar stryd met lupus, ‘n outoïmmuunsiekte. Francois raak aan die impak van lupus op liggaamlike, geestelike en emosionele aspekte in hierdie boek wat hy ook as ‘n gids beskou. “Dit vertel my ma se verhaal en getuienis,” sê hy. In 2018 is ‘n splinternuwe uitgawe van hierdie boek vrygestel, saam met die Engelse weergawe, The world through her eyes.
Francois is ‘n selfstandige entrepreneur van beroep en grafiese ontwerp is naas kreatiewe skryfkuns ook een van sy grootste passies. Hy is die eienaar van die besigheid, Infinitum Projects.
Wat is Francois se passie?
Omrede al sy werk outobiografies van aard is, is dit sy grootste passie om ‘n boodskap van hoop aan elke leser oor te dra. Daardeur wil hy ook jong en opkomende skrywers en digters motiveer om nooit op te gee in dit waarin hul glo en graag wil bereik nie. Hy is lief vir sy taal en is ook ‘n trotse ambassadeur vir Afrikaans.com.
“As jou drome jou nie bang maak nie, dan droom jy nie groot genoeg nie!”
Francois Meyer Kontak Besonderhede
Francois Meyer Website
Registreer vir Francois se maandelikse nuusbrief!
Infinitium Projects Website
Infinitium Facebook page
“The world through her eyes by Francois Meyer is a recital of the lupus fighter’s reality. The exposition of the physiological and sociological factors is remarkable, but the chapters which make this book all the more striking, are the physiological and mental factors which emphasize the hopeful healing of the mind and soul.” ~ Dr JD Bester
A handful of new chapters
Purple Mustard seed, a testimony
Prose from the previous version
“Die wêreld deur haar oë deur Francois Meyer is ‘n résumé van lupusvegters se realiteit. Die uiteensetting van fisiologiese en sosiologiese faktore is merkwaardig, maar die vertakkings wat hierdie boek des te meer treffend maak, is die sielkundige en geestelike faktore wat die hoopvolle genesing van die gees en siel beklemtoon.” ~ Dr. JD Bester
’n Handvol nuwe hoofstukke
Pers Mosterdsaad, ‘n ware verhaal
• Prosa vanuit die vorige weergawe
Francois Meyer se vyfde digbundel, tydbom, sien die lig met krag, emosie en insig en toon dit die duidelike groei wat hy as digter/skrywer ondergaan het. ‘n Pad word gestap deur liefde soos dit in al die verskillende fasette vasgevang word. Met die intreevers – ”blomme is sensitief my lief/– bomme ook –/een letter te kort/laat liefde stol”, besef die leser sommer dadelik dat hierdie bundel totaal in ‘n ander kategorie val.
Deurlopend is daar soveel deernis, emosie en sensitiwiteit en is die gedigte met keurige woordkeuse en taal tot beeld geruk. Van die gedigte vertel van sekere dele in verre stede wat hy besoek het en beeld hy die liefde uit ‘n pikturale oogpunt aan.
Liefde word soms tot op die been gesny en gekloof deur sy unieke beeldspraak en woordkeuses. Familie-, kerk-, lewensmaat-, hartseerliefde en die opwinding van net om lief te hê word vasgevang en word dit ingedrink tot en met die laaste gedig in hierdie bundel. Dus is dit geen wonder dat die gedig liefde is soos die winter, wat die top vyftien van LitNet se Liefde is …-kompetisie behaal het, ook in die bundel opgeneem is nie.